หน้าแรก ทิปคอมพิวเตอร์
บทเรียนออนไลน์ ดาวน์โหลด จาวาสคริปต์ ข่าวไอที บทความไอที เว็บไดเร็คทอรี่ เว็บบอร์ด

Online 372

เมนูหลัก

การแก้ปัญหาคอมพิวเตอร ์

การบำรุงรักษาคอมพิวเตอร์

เทคนิคการปรับแต่ง Win 98 และ Me

ครบเครื่องเรื่องโอเวอร์คล๊อค

การใช้โปรแกรมต่าง ๆ

ความรู้เรื่อง ADSL และการ Config

ทดสอบความรู้คอมพิวเตอร์ออนไลน์

ศัพท์คอมพิวเตอร์และอินเตอร์เน็ต

รวมของฟรีในอินเตอร์เน็ต

โปรโมทเว็บไซค์ให้ดังฟรี ๆ

แนะนำร้านซ่อมคอมพิวเตอร์

แนะนำสถานที่เรียนคอมราคาถูก

หาเพื่อนใหม่, หากิ๊ก MSN

ตลาดซื้อ-ขายสินค้าบีคอม

สมัครงาน,ลงประกาศรับสมัครงาน

ลงประกาศโฆษณาประชาสัมพันธ์ฟรี

ทิปคอมพิวเตอร์ (Eng V.)

รู้ลึกรู้จริง Google AdSense

ตั้งบีคอมไว้เป็นหน้าแรก

แนะนำติชมบีคอม

Hosted by

Tip Computer
ทิปคอมพิวเตอร์

ค้นหาเว็บไซค์

10 วิธีเลือกจอ LCD
แบบไม่ให้เสียใจในภายหลัง

ถ้าคุณมีงบประมาณเหลือเฟือก็คงไม่ใช่ปัญหา
แต่สำหรับผู้ที่ต้องการให้ทุกบาททุกสตางค์คุ้มค่ามากที่สุด
นอกจากรสนิยมส่วนตัวแล้ว 10
วิธีพื้นฐานนี้จะไม่ทำให้คุณผิดหวังกับจอ LCD ซื้อมาเลย

1. ข้อดีและข้อเสียของจอภาพ LCD
จอภาพ LCD
นั้นไม่ได้มีคุณสมบัติที่สมบูรณ์แบบในตัวเอง
และในบางเรื่องก็ด้อยกว่าจอภาพแบบ CRT ด้วยซ้ำ
ดังนั้นคุณต้องทำความเข้าใจและถามตัวเองก่อนว่าต้องการข้อดีและยอมรับกับข้อจำกัดของจอภาพได้
ทั้งนี้เพื่อให้เกิดรำคาญใจในภายหลัง โดยข้อดีต่างๆ
ของจอภาพ LCD ก็คือ

- มีขนาดเล็กและบาง
ทำให้ประหยัดพื้นที่ใช้งานมากกว่า
- กินไฟน้อยกว่า
-
สบายตากว่าเพราะภาพไม่มีการ Flicker
- (บางรุ่น)
หมุนแสดงผลแนวตั้งได้
-
น้ำหนักเบาและสามารถแขวนติดฝาผนังได้
-
รูปภาพไม่มีการเสียรูปทรง
-
ใช้งานพื้นที่เต็มขนาดจอภาพ
-
ไม่มีคลื่นรบกวนจากอุปกรณ์รอบข้างโดยเฉพาะลำโพง

ส่วนข้อเสียก็มีเช่นกันคือ

-
มีมุมองที่จำกัดทั้งในแนวตั้งและแนวนอน
-
ความคมชัดจะเปลี่ยนไปตามมุมมอง
- (ในขนาดที่เท่าๆ กับจอ
CRT) จะมีราคาสูงกว่า
- (ส่วนใหญ่)
มีเงาดำเมื่อภาพเคลื่อนที่อย่างรวดเร็ว
-
ความละเอียดที่เหมาะสมสำหรับการใช้งานมีเพียงค่าเดียว

2.
ขนาดและความละเอียด
จอภาพ LCD
แต่ละขนาดจะถูกออกแบบมา
โดยให้มีค่าความละเอียดที่เหมาะสมและแสดงภาพได้อย่างชัดเจนเพียงแค่ค่าเดียวเท่านั้นโดยจะสังเกตได้ว่าผู้ผลิตจะอ้างด้วยข้อความว่า
Native Resolution (จอภาพ CRT ส่วนใหญ่จะระบุด้วยคำว่า
ความละเอียดสูงสุด) เช่นจอภาพขนาด 17
นิ้วที่ส่วนใหญ่จะมีความละเอียด 1,280x1,024
พิกเซลหรือขนาด 15 นิ้วที่มีความละเอียด 1,024x768 พิกเซล
ดังนั้นคุณจึงควรตรวจสอบความละเอียดที่จอภาพระบุด้วยว่าเพียงพอต่อความต้องการหรือไม่
เพราะคุณจะไม่สามารถใช้ความละเอียดอื่นได้
หากต้องการภาพที่มีความชัดเจน

3. ความสว่าง

จอภาพที่ผู้ผลิตอ้างว่ามีความสว่างสูงจะเป็นหลักประกันได้ดีกว่าว่า
คุณสามารถนำจอภาพ LCD ไปใช้งานได้ในทุกๆ
ที่โดยไม่มีข้อจำกัดในเรื่องของสภาพแสงโดยเฉพาะอย่างยิ่งในที่โล่งที่มีความสว่างมากๆ
อย่างเช่นบนสถานีรถไฟฟ้า ซึ่งจอภาพที่มีความสว่าง 300Cd/m2
(แคนเดลาร์ต่อตารางเมตรหรือ nits)
จะแสดงภาพได้ชัดเจนกว่าและทำให้ไม่ต้องเพ่งมองเหมือนกับจอภาพที่มีความสว่างเพียง
175Cd/m2 แต่สำหรับการใช้งานภายในบ้าน
ที่ทำงานความสว่างสูงๆ
นี้ก็ไม่ได้จำเป็นเสมอไป

4. จุดเสีย (Dead
Pixels)
ข้อบกพร่องของจอภาพที่พบได้เป็นประจำก็คือ
การมีผลึกเซลล์ที่มีหน้าที่สร้างจุดสีมีสถานะเป็น ON หรือ
OFF
แบบถาวรแทนที่จะมีสถานะที่เปลี่ยนไปตามสัญญาณภาพที่ส่งมาแสดงที่หน้าจอ
ซึ่งจุดเสียนี้จะเห็นเป็นจุดสีขาวสว่างๆ
(หรืออาจเป็นจุดสีดำก็ได้)
ดังนั้นก่อนที่คุณจะซื้อให้สอบถามถึงเงื่อนไขการรับประกันและการเปลี่ยนจอภาพใหม่ให้แทนในกรณีที่จอภาพนั้นๆ
มีจุดเสียเกิดขึ้น และถ้าเป็นไปได้ก็ควรตรวจสอบดูก่อน
ซึ่งวิธีที่ง่ายและได้ผลที่สุดก็คือ
การเปิดภาพหรือโปรแกรมใดๆ
ก็ได้ที่ทำให้จอภาพแสดงสีขาวได้ทั่วทั้งจอภาพ
แล้วจากนั้นให้เปลี่ยนจอเปลี่ยนไปแสดงสีดำแทน
ซึ่งถ้าจอภาพมีจุดเสียอยู่คุณก็จะสังเกตเห็นได้อย่างชัดเจน

5.
อัตราคอนทราสต์และมุมมอง
ถ้าคุณเลือกจอภาพ LCD
ก็ให้ยอมรับกับข้อด้อยในเรื่องมุมมองก่อน
แต่ถ้าทำใจลำบากก็ให้คุณตรวจสอบจากหน้าเว็บไซต์ของผู้ผลิตดูก่อนว่า
จอภาพนั้นมีมุมมองที่กว้างมากพอทั้งในแนวตั้งและแนวนอนหรืออย่างน้อยที่สุด
120
องศาและถ้าเป็นไปได้ก่อนที่คุณจะซื้อให้ทดสอบด้วยการมองด้วยตาเปล่าในมุมต่างๆ
แล้วแต่สถานที่จะอำนวย
จากนั้นให้สังเกตดูว่าภาพที่เห็นนั้นยังคงมีความชัดเจนอยู่หรืออัตราคอนทราสต์ของภาพยังอยู่ในเกณฑ์ที่ยอมรับได้จริงๆ

6.
ความเร็วในการตอบสนอง
คุณสมบัติเฉพาะของจอภาพ LCD
ข้อนี้หมายถึงเวลาที่จุดพิกเซลใช้ในการเปลี่ยนสถานะ
(ON/OFF)
หรือถ้าให้เข้าใจง่ายขึ้นก็คือเวลาที่จุดพิกเซลหนึ่งๆ
ใช้ในการเปลี่ยนจากการแสดงสีดำเป็นสีขาว ซึ่งหลายๆ
คนน้ำตาตกมาแล้วโดยเฉพาะอย่างยิ่งผู้ที่ซื้อจอภาพ LCD
มาเล่นเกมสามมิติหรือการแสดงผลในลักษณะอื่นที่ภาพมีการเคลื่อนที่อย่างรวดเร็ว
โดยในจอภาพที่มีความเร็วในการตอบสนองที่ไม่เร็วพอนั้น
ภาพที่ได้จะมีลักษณะที่เป็นเงาดำหรือที่เรียกว่า Ghosting
เกิดขึ้นตามมาพร้อมกับภาพด้วย
ดังนั้นคุณควรเลือกจอภาพที่มีความเร็วสูงที่สุดเท่าที่จะเป็นไปได้คือ
อย่างน้อย 16
มิลลิวินาทีหากคุณต้องการนำมาใช้งานในลักษณะดังกล่าว

7.
การปรับ หมุนและแสดงผลในแนวตั้ง

ความสามารถพิเศษของจอภาพ LCD
ที่หาไม่ได้จากจอภาพแบบ CRT ก็คือ
การหมุนแสดงผลในแนวตั้งซึ่งการแสดงผลลักษณะนี้จะทำให้คุณสามารถแสดงหน้าเอกสารต่างๆ
หรือหน้าเว็บไซต์ทั้งหน้าได้โดยที่ไม่จำเป็นต้องคลิกปุ่มเลื่อนขึ้นลงแต่อย่างใด
แต่อย่างไรก็ดีคุณสมบัตินี้จะมีเฉพาะจอภาพบางรุ่นที่ออกแบบมาโดยเฉพาะเท่านั้น
นอกจากนั้นคุณควรตรวจสอบก่อนด้วยว่า
หลังจากที่หมุนแล้วจอภาพมีระบบล็อคที่แน่นหนา
ไม่แกว่งไปแกว่งมาและที่สำคัญคุณยังปรับระยะก้มเงยลักษณะต่างๆ
ได้โดยที่ไม่มีการติดขัดใดๆ

8. ระบบการควบคุม

แม้ว่าจอภาพจะถูกตั้งค่ามาอย่างเหมาะสมแล้ว
แต่ก็บ่อยครั้งที่คุณจำเป็นต้องปรับแต่งเพิ่มเติมดังนั้น
นอกจากระบบอัตโนมัติสำหรับการใช้งานในลักษณะต่างๆ
ที่มีให้แล้ว
จอภาพควรมีระบบควบคุมที่ใช้งานได้สะดวกด้วยหรืออย่างน้อยปุ่มปรับค่าต่างๆ
ก็ควรอยู่ตำแหน่งที่เหมาะสมและเข้าถึงได้ง่าย
เพราะไม่เช่นนั้นแล้ว
คุณจะรู้สึกหงุดหงิดมากทีเดียวเมื่อต้องการปรับค่าแต่ละครั้งแม้ว่าจะต้องการเพียงแค่เพิ่มความสว่างก็ตาม

9.
พอร์ตสำหรับการเชื่อมต่อ

การเชื่อมต่อและแสดงผลโดยใช้สัญญาณภาพในระบบดิจิตอลนั้นจะให้ภาพที่มีคุณภาพสูงกว่าอนาล็อกทั่วไป
ดังนั้นเพื่อให้แน่ใจว่าจอภาพ LCD
ที่คุณเลือกทำได้ให้ตรวจสอบด้วยว่านอกจากพอร์ต D-Sub
แล้วจอภาพยังมีพอร์ต DVI ให้มาด้วย
แต่อย่างไรก็ดีหากการ์ดแสดงผลที่คุณใช้ไม่มีพอร์ต DVI-I
ก็ไม่มีประโยชน์อะไรที่คุณจะเลือกใช้จอภาพ LCD
ที่มีพอร์ตสำหรับสัญญาณดิจิตอลเช่นนี้

10.
การรับประกันจากผู้ขาย
เนื่องจากจอภาพ LCD
นั้นไม่แข็งแรงเหมือนกับจอภาพ CRT
ดังนั้นคุณควรพิจารณาด้วยว่าจอภาพมีอายุการรับประกันที่นานพอ
รวมถึงการส่งซ่อมในกรณีฉุกเฉินและตรวจสอบการเปลี่ยนอะไหล่สำคัญๆ
อย่างเช่นหลอดไฟ Backlight
สำหรับการใช้งานในระยะยาวด้วย

ทิปจากผู้จัดการออนไลน์

ทิปคอมพิวเตอร์ Eng V.

Web

www.bcoms.net

ผู้ให้การสนับสนุนบีคอม

หน้าแรก
ติดต่อเว็บมาสเตอร์
ติดต่อโฆษณา เกี่ยวกับบีคอมและลิขสิทธิ์ Site Map
Submit your website Web
Directory Google AdSense
Web
Hosting